b"\n_START_ARTICLE_\nPartit de Converg\xc3\xa8ncia Democr\xc3\xa0tica (Cap Verd)\n_START_SECTION_\nHist\xc3\xb2ria\n_START_PARAGRAPH_\nEl PCD es va formar el 1994, despr\xc3\xa9s d'una escissi\xc3\xb3 en el Moviment per la Democr\xc3\xa0cia. A les eleccions legislatives de Cap Verd de 1995 va rebre el 6,7% dels vots, guanyant un sol esc\xc3\xb3 dels 72 de l'Assemblea Nacional._NEWLINE_Es va presentar a les eleccions legislatives de Cap Verd de 2001 formant part de l'Alian\xc3\xa7a Democr\xc3\xa0tica pel Canvi (ADM), una coalici\xc3\xb3 que aplegava la Uni\xc3\xb3 Capverdiana Independent i Democr\xc3\xa0tica (UCID) i el Partit de Treball i Solidaritat (PTS). L'alian\xc3\xa7a va rebre el 6% dels vots i va obtenir dos escons a l'Assemblea Nacional. A les eleccions presidencials d'un mes despr\xc3\xa9s, el candidat de l'ADM Jorge Carlos Fonseca va acabar tercer dels quatre candidats amb un 3% dels vots._NEWLINE_L'alian\xc3\xa7a es va trencar abans de les eleccions legislatives de Cap Verd de 2006, en les quals la UCID i el PTS es presentaren en solitari, mentre que el PCD no hi va participar."